Viborger Samler, 1849-08-21
Samtlige Præster i Flensborg By og Amt, med Undtagelse af 3 (Ascherfeldt, Holdt jun. og Martens), have forenet sig om, ikke at anerkjende den slesvigske Regjeringscommission, men kun at adlyde Statholderskabet, ja Rd. fr. Pr., som beretter dette, tilføier endog, at "Magistraten i Flensborg eenstemmig har fattet samme Beslutning". Otticiel Meddelelse. om Slaget ved Fredericia, den 6te Juli 1849. (Fortsat.) Kl. 1 begyndte Avantgarden at rykke ud af Fæstningen, og omtrent samtidigen deboucherede den 5te Brigade. – Strax udenfor Fæstningen dannede Avantgarden 2 Træfninger, 1ste og 2den lette Bataillon i første, 2det Jægercorps, 3die Forstærkningsbataillon og 1ste Forstærknings-Jægercorps i anden Træfning. Begge Træfninger vare formerede i Compagnicolonner, den første med Blænkerne i Jntervallerne, og rykkede vest for Treldeveien frem i nordlig Retning. De stødte snart paa de fjendtlige Forposter. Uden Skydning udførtes i Løb et Bajonetangreb, hvorved Fjenden øieblikkeligen kastedes hen mod sine Forskandsninger paa begge Sider af Jgumveien, paa Avantgardens venstre Fløi. Fra disse Skandser aabnedes en heftig Kardæsk- og Geværild mod vore Angrebscolonner. Den i Dispositionen anbefalede omgaaende Bevægelse blev ikke fuldstændigen udført, da deels den usikkre Belysning gjorde det umuligt at bedømme de fjendtlige Værkers Udstrækning, og deels vore Krigere, saasnart de fik Øie paa Forskandsningerne, med ubeskrivelig Kamplyst styrtede frem imod disse. – Den anden lette Bataillon og det i første Træfning indrykkede 2det Jægercorps stormede de fjendtlige Løbegrave og Forskandsninger, hvoraf flere, uagtet Besætningens haardnakkede Forsvar, bleve tagne ved første Anløb. Den 3die Forstærkningsbataillon og det 1ste Forstærknings Jægercorps forbleve endnu i Reserve. med Undtagelse af det sidstnævnte Corpses 1ste Compagni, der udsendtes tilhøire, for at iværksætte og vedligeholde Forbindelsen med den 5te Brigade, hvilken nu ogsaa begyndte at trænge frem i nordlig Retning. - Jmidlertid havde den 1ste lette Bataillon banet sig Vei tilhøire af de fjendtlige Værket og var uopholdeligen trængt frem indtil 6 a 800 Alen hiinsides disse. Ved denne sin hurtige Avancering var Battaillonen kommen i en isoleret og meget udsat Stilling, da større og større fjendtlige Afdelinger rykkede frem og 4 Kanoner aabnede deres Jld mod Bataillonen. Desuagtet gav Bataillonscommandeuren, erkjendende Vigtigheden af at holde sin fremskudte Stilling, indtil det var lykkedes den 5te Brigade at vind Terrain paa høire Fløi, Befaling til ei at vige for den fjendtlige Overmagt, og med uforlignelig Tapperhed bestod Bataillonen i henimod en Time den heftigste Kamp, under hvilken den blev beskudt saavel i Fronten som fra høire og venstre Fløi Tabet var stort, næsten Halvdelen af Bataillonens Officierer vare faldne eller saarede; men, soutineret ved Espingolernes velrettede Jld, holdtes Stillingen, og efterat det paa høire Fløi detascherede 1ste Comp. af 1ste Forstærk. Jæger, var kommet til Understøttelse, vandt Bataillonen endog flere hundrede Alens Terrain, forinden den 5te Brigade trængte frem paa høire Fløi, og Batteriet Wegener under Fjendens Jld rykkede ind i Bataillonens Tirailleurkjede, ved Granatskud tvang Fjenden til Retraite. - J Mellemtiden havde den 2den lette Bataillon og det 2det Jægerc. fortsat Angrebet paa de fjendtlige Værker. Jsær dreiede Kampen sig om det store, lukkede og blenderede Værk tæt ved Jgumveien. Flere Gange stormedes frem imod dette Værk, - vore tappre Soldater sprang ned i Graven og krøbe op af Brystværnets udvendige Skraaning, men hvergang bleve de Stormende modtagne med en saa voldsom Jld, at de maatte vige tilbage, endskjøndt Capitain v. Schöning af 2den lette Bataillon under et af disse Angreb for et Øieblik plantede Fanen paa Brystværnets Krone. Tillige viste sig stærke fjendtlige Jnfanteri- og Cavalleri=Afdelinger, paa samme Tid som et i nordvestlig Retning opkjørt fjendtligt Batteri aabnede sin Jld mod vore Stormcolonner. Under disse Omstændigheder, maatte den 2den lette Bataillon og det 2det Jægercorps, hvis Commandeur var saaret, gjøre en tilbagegaaende Bevægelse. De 3 Compagnier af det 1ste Forstærkningsjægercorps vare, ligesom allerede tidligere Corpsets 1ste Compagni, detacherede ud i Avantgardens høire Fløi, for at sikkre Forbindelsen med den 5te Brigade, og der, indviklede i en levende Fægtning. Kun den 3die Forstærkningsbataillon stod endnu i Reserve, og denne Bataillon, understøttet af de mindst udmattede Afdelinger af 2den lette Bataillon og 2det Jægercorps, optog nu strax Kampen mod Fjendens Forskandsninger. Uagtet den voldsomme Kardæsk- og Geværild, der fra disse vedligeholdtes imod de Stormende, blev Værkerne tagne i Stormløb, med Bajonetten, og Besætningen dræbt eller tagen tilfange. Fienden blev derefter dreven tilbage i vild Flugt, levende forfulgt af den 3die Forstærkningsbataillon og det 1ste Forstærkningsjægercorps, hvilket sidste samtidigen havde udført et rask Bajonetangreb mod en fjendtlig Colonne, der var trængt frem efterat det første Angreb paa Forskandsningerne var slaaet tilbage. - Ogsaa den 1ste lette Bataillon deeltog for en Deel i Fiendens Forfølgelse, medens Størstedelen af det 2det Jægercorps, tilligemed en Deel af den 2den lette Bataillon anvendtes i den Fægtning, der havde udviklet sig paa Avantgardens venstre Fløi. – Den 5te Brigade, der omtrent samtidig med Avantgarden rykkede ud af Fæstningen, formerede sig efter Deboucheringen med det 1ste Reservejægercorps i Teten, 9de Linie bataillon og 4de Reservebataillon i første, samt 6te og 7de Liniebataillon i anden Træfning. – Jægercorpset rykkede i Compagnicolonner rask frem paa begge Sider af Strandveien og kom snart i Engagement. – Uden at løsne et Skud styrtede Jægerne med Bajonetten frem imod de tvert over Veien opkastede fjendtlige Forskandsninger. Ved Fjendens Jld fra disse saaredes mange, navnligen flere Officierer; her faldt ogsaa Secondlieutenanterne v. Hyrup og v. Eichmüller, der blandt de allerførste havde besteget de fjendtlige Værker. Uden at ændse det lidte Tab trængte de brave Jægere frem, stormede de nærmest Stranden opførte Værker, toge Besætningen tilfange og dreve Fjenden paa Flugten. Medens en Deel af Corpset med megen Jver fortsatte Forfølgelsen, aabnede den anden Deel Jlden mod det paa Fløien af Løbegravene beliggende meget stærk palisaderede Værk. – Jmidlertid vare begge Brigaders Træfninger rykkede frem; Batteriet Marcussen fulgte bag anden Træfning. Af 9de Liniebataillon fremsendtes strax 2 Compagnier, dækkede af den høie Brink langs Stranden mod Treldeskov, for at rense den, og Bataillonens 2 andre Compagnier førtes af Bataillonscommandeuren mod de fjendtlige Forskandsninger, hvoraf nogle erobredes med Storm af disse 2 Compagnier, i Forbindelse med den 4de Reservebataillon, der under en stadig Kamp havde fulgt den 9de Liniebataillons Bevægelser. Stærkt beskudt, ei alene fra det vest for Veien beliggende, foromtalte lukkede Værk, men ogsaa af det fjendtlige Artilleri, angreb den 4de Reservebataillon, understøttet af den 9de Linie bataillons 3die Compagni, en fremrykkende fjendtlig Colonne, kastede den tilbage og trængte rask frem mod Jgeskov, hvorved tillige Forbindelsen med Avantgardens høire Fløi blev vedligeholdt. – Den 6te og 7de Bataillon, i Forening med 9de Bataillons 4de Comp. (under Major v. Krabbes egen Anførsel) og det 1ste Reserve-Jægercorps, beordredes nu at storme den oftomtalte Redoute. Modigt trængte vore Angrebscolonner frem, men bleve modtagne med en heftig Jld, der paa den korte Distance nedstrakte saa at sige hele Geledder og deriblandt flere Officierer. Endskjøndt Stormen 2 Gange blev foretagen med al Kraft, og Officiererne foregik Mandskabet med det priisværdigste Exempel paa Mod og Dødsforagt, blev Angrebet dog afslaaet, og Generalmajor v. Nye gav derfor Befaling, at Jnfanteriet skulde trække sig noget tilbage, medens Batteriet Marcussen rykkede frem for at beskyde det fjendtlige Værk. Under Fjendens heftige Geværild kjørte Batteriet op, flere af Mandskabet og Batterichefen selv bleve saarede, hvorpaa Capitain v. Raasløff overtog Commandoen. Efterat Beskydningen i nogen Tid var fortsat, fornyedes Stormen. – Brigaden var nu bleven forstærket ved den 8de Liniebataillon, hvilken den commanderende General havde ladet rykke frem, for at understøtte Fægtningen paa vor høire Fløi. Denne Bataillon, omgik Forskandsningerne, hvorved Commandeuren blev saaret og førtes af Capitain de Pontavice mod Palissaderingen Værkets Strube, medens den 6te Limebataillon rykkede frem fra den sydvestlige Side, og en Deel af 7de Liniebataillon (under Commandeurens egen Ledelse), i Forening med det 1ste Forstærknings Jægercorps's 4de Compagni, kastede sig i de fra Stranden til Værket førende Løbegrave, og saaledes toge Fjenden i Flanken. Angrebet udførtes med overordentlig Rask hed, i et Øieblik var Brystværnet bedækket med de Stormende og Besætningen, der endnu bestod af 4 Officierer og over 200 Mand, tagen tilfange. De fjendtlige Colonner, der hidtil med 2 Kanoner havde staaet noget tilbage tilhøire af Værket og souteneret Forsvaret, opløste sig derefter i vild Flugt til Veilby. - Saaledes havde vore brave Tropper ogsaa her til kjæmpet sig en fuldstændig Seir. Men den havde kostet og mange og dyrebare Offere; deriblandt den høihjertede og tappre Commandeur for 5te Brigade, Generalmajor v. Nye, og Commandeur for 9de Liniebataillon Major v. Krabbe. Den første hvis Hest var bleven saaret, da han dirigerede den 4de Reservebataillons Fremrykning, faldt dødeligt truffet af 2 Kugler idet han tilfods begav sig hen for personlig at lede Angrebe paa det fjendtlige Værk, – og den sidste blev haardt saare idet han satte sig i Spidsen for sin Stormeolonne. (Forts.